CELEX: 32021D1193
Language: lt
Date: 1626652800000
Title: Tarybos sprendimas (BUSP) 2021/1193 2021 m. liepos 19 d. kuriuo pratęsiamas Europos Sąjungos specialiojo įgaliotinio Bosnijoje ir Hercegovinoje įgaliojimų terminas ir iš dalies keičiamas Sprendimas (BUSP) 2019/1340

2021 7 20   
               
               
                  LT
               
               
                  Europos Sąjungos oficialusis leidinys
               
               
                  L 258/46
               
            
         TARYBOS SPRENDIMAS (BUSP) 2021/1193
         2021 m. liepos 19 d.
         kuriuo pratęsiamas Europos Sąjungos specialiojo įgaliotinio Bosnijoje ir Hercegovinoje įgaliojimų terminas ir iš dalies keičiamas Sprendimas (BUSP) 2019/1340
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2019 m. rugpjūčio 8 d. Taryba priėmė Sprendimą (BUSP) 2019/1340 (1), kuriuo Johann SATTLER buvo paskirtas Europos Sąjungos specialiuoju įgaliotiniu (ES specialiuoju įgaliotiniu) Bosnijoje ir Hercegovinoje. ES specialiojo įgaliotinio įgaliojimų terminas baigiasi 2021 m. rugpjūčio 31 d.;
                  
               
                     (2)
                  
                  
                     ES specialiojo įgaliotinio įgaliojimų terminas turėtų būti pratęstas 24 mėnesių laikotarpiu ir turėtų būti nustatyta nauja orientacinė finansavimo suma laikotarpiui nuo 2021 m. rugsėjo 1 d. iki 2023 m. rugpjūčio 31 d.;
                  
               
                     (3)
                  
                  
                     ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos specialiojo įgaliotinio (toliau – ES specialusis įgaliotinis) Bosnijoje ir Hercegovinoje Johann SATTLER įgaliojimų terminas pratęsiamas iki 2023 m. rugpjūčio 31 d. Taryba, remdamasi Politinio ir saugumo komiteto įvertinimu bei Sąjungos vyriausiojo įgaliotinio užsienio reikalams ir saugumo politikai pasiūlymu, gali nuspręsti ES specialiojo įgaliotinio įgaliojimų terminą pratęsti arba juos nutraukti anksčiau.
         
         
            2 straipsnis
            Sprendimas (BUSP) 2019/1340 iš dalies keičiamas taip:
            
                        1)
                     
                     
                        5 straipsnio 1 dalis papildoma šia pastraipa:
                        „Su ES specialiojo įgaliotinio įgaliojimų vykdymu laikotarpiu nuo 2021 m. rugsėjo 1 d. iki 2023 m. rugpjūčio 31 d. susijusioms išlaidoms padengti skiriama orientacinė finansavimo suma yra 12 800 000 EUR.“;
                     
                  
                        2)
                     
                     
                        14 straipsnio antras sakinys pakeičiamas taip:
                        „ES specialusis įgaliotinis Tarybai, vyriausiajam įgaliotiniui ir Komisijai reguliariai teikia pažangos ataskaitas, o ne vėliau kaip 2023 m. gegužės 31 d. pateikia galutinę išsamią įgaliojimų vykdymo ataskaitą.“
                     
                  
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. liepos 19 d.
            
               
                  Tarybos vardu
               
               
                  Pirmininkas
               
               J. PODGORŠEK
            
         
         
            (1)  2019 m. rugpjūčio 8 d. Tarybos sprendimas (BUSP) 2019/1340, kuriuo skiriamas Europos Sąjungos specialusis įgaliotinis Bosnijoje ir Hercegovinoje (OL L 209, 2019 8 9, p. 10).